SCB Financial Markets คาดกรอบเงินบาทวันนี้ 36.10-36.30 บ./ดอลลาร์
SCB Financial Markets คาดเงินบาทวันนี้ (4 ส.ค.65) เคลื่อนไหวกรอบ 36.10-36.30 บ./ดอลลาร์ โดยดอลลาร์แข็งค่าขึ้นได้แรงหนุนจากความกดดันการเมือง หลัง “เพโลซี” เยือนไต้หวัน “เฟด” ยังมีแนวโมขึ้นดอกเบี้ยสกัดเงินเฟ้อ
SCB Financial Markets คาดเงินบาทวันนี้ (4 ส.ค.65) เคลื่อนไหวกรอบ 36.10-36.30 บ./ดอลลาร์
4 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (4 ส.ค.65) เคลื่อนไหวในกรอบ 36.10-36.30 บาท/ดอลลาร์ โดยดอลลาร์แข็งค่าขึ้นเมื่อเทียบกับเงินสกุลหลัก โดยได้แรงหนุนจากความกดดันทางการเมืองจากการเยือนไต้หวันของนางเพโลซี ประธานสภาผู้แทนราษฎรสหรัฐฯ พร้อมด้วยความเห็นจากเจ้าหน้าที่ธนาคารกลางสหรัฐ (เฟด) ว่าเฟดมีแนวโน้มยังคงต้องขึ้นดอกเบี้ยต่อเพื่อคุมเงินเฟ้อ
ทั้งนี้ตลาดหุ้นสหรัฐปิดบวก จากตัวเลขดัชนีภาคบริการที่สูงกว่าคาดที่ 56.7 ส่งผลคลายความกังวลเรื่องปัญหาคอขวดของอุปทานและแรงกดดันเรื่องราคา ขณะที่ราคาน้ำมันดิบปรับลงราว 4% ต่ำสุดตั้งแต่เดือนกุมภาพันธ์ เนื่องจากรายงานปริมาณน้ำมันคงคลังเพิ่มขึ้น